CELEX: 32010D0424(12)
Language: hu
Date: 2009-06-12 00:00:00
Title: U2. határozat ( 2009. június 12. ) a 883/2004/EK európai parlamenti és tanácsi rendelet 65. cikkének (2) bekezdése hatályáról a határ menti munkavállalóktól eltérő, a legutóbbi munkavállalói vagy önálló vállalkozói időszakuk során az illetékes tagállamtól eltérő tagállam területén lakóhellyel rendelkező teljes munkanélküli személyek munkanélküli ellátásokra való jogosultságára vonatkozóan (EGT-vonatkozású és az EK–Svájc-megállapodást érintő szöveg)

24.4.2010   
            
            
               HU
            
            
               Az Európai Unió Hivatalos Lapja
            
            
               C 106/43
            
         U2. HATÁROZAT
   (2009. június 12.)
   a 883/2004/EK európai parlamenti és tanácsi rendelet 65. cikkének (2) bekezdése hatályáról a határ menti munkavállalóktól eltérő, a legutóbbi munkavállalói vagy önálló vállalkozói időszakuk során az illetékes tagállamtól eltérő tagállam területén lakóhellyel rendelkező teljes munkanélküli személyek munkanélküli ellátásokra való jogosultságára vonatkozóan
   (EGT-vonatkozású és az EK–Svájc-megállapodást érintő szöveg)
   2010/C 106/12
   A SZOCIÁLIS BIZTONSÁGI RENDSZEREK KOORDINÁCIÓJÁVAL FOGLALKOZÓ IGAZGATÁSI BIZOTTSÁG,
   tekintettel a szociális biztonsági rendszerek koordinálásáról szóló, 2004. április 29-i 883/2004/EK európai parlamenti és tanácsi rendelet (1) 72. cikkének a) pontjára, amelynek értelmében az igazgatási bizottság foglalkozik valamennyi igazgatási jellegű, illetve a 883/2004/EK rendelet és a szociális biztonsági rendszerek koordinálásáról szóló 883/2004/EK rendelet végrehajtására vonatkozó eljárás megállapításáról szóló, 2009. szeptember 16-i 987/2009/EK európai parlamenti és tanácsi rendelet (2) rendelkezéseiből eredő értelmezési kérdéssel,
   tekintettel a 883/2004/EK rendelet 65. cikkének (2) és (5) bekezdésére,
   mivel:
   
               (1)
            
            
               A 883/2004/EK rendelet 65. cikke különleges szabályokat állapít meg azon munkanélküli személyeknek szánt munkanélküli ellátások nyújtására és kifizetésére vonatkozóan, akik legutóbbi munkavállalói vagy önálló vállalkozói tevékenységük során az illetékes tagállamtól eltérő tagállamban rendelkeztek lakóhellyel.
            
         
               (2)
            
            
               Az említett rendelet 65. cikke egészének alkalmazásához az a meghatározó tényező, hogy az érintett személyek legutóbbi munkavállalói vagy önálló vállalkozói tevékenységük során olyan tagállamban rendelkeztek lakóhellyel, amely eltért attól a tagállamtól, amelynek a jogszabályai alá tartoztak, és amely nem feltétlenül egyezik meg a munkavállalói vagy önálló vállalkozói tevékenységük szerinti tagállammal.
            
         
               (3)
            
            
               Az említett rendelet 1. cikkének j) pontjában előírt meghatározás szerint a „lakóhely” kifejezés a személy szokásos tartózkodási helyét jelenti, a „tartózkodási hely” kifejezést pedig az adott cikk k) pontja ideiglenes tartózkodási helyként határozza meg.
            
         
               (4)
            
            
               A(z) 987/2009/EK rendelet 11. cikke a lakóhely meghatározására vonatkozó kritériumokat állapítja meg olyan esetekben, amikor két vagy több tagállam intézményeinek ezzel kapcsolatos álláspontja eltér.
            
         
               (5)
            
            
               A 883/2004/EK rendelet 1. cikkének f) pontjából következik, hogy a határ menti munkavállalók lakóhelye a szakmai tevékenységük szerinti országtól eltérő országban van, amely az említett rendelet 11. cikke (3) bekezdésének a) pontja alapján az illetékes tagállam, továbbá az következik, hogy nem merül fel kétség azt illetően, hogy az ilyen munkavállalók az említett rendelet 65. cikkének hatálya alá tartoznak.
            
         
               (6)
            
            
               Az említett rendelet 11. cikkének (4) bekezdésében és 13. cikkében említett kategóriákhoz tartozó személyek, valamint azok a személyek, akikre az említett rendelet 16. cikke szerinti megállapodás alkalmazandó, bizonyos esetekben az e cikkekben illetékesként meghatározott tagállamtól valószínűleg eltérő tagállamban rendelkeznek lakóhellyel.
            
         
               (7)
            
            
               Annak meghatározását, hogy mely tagállamban van az e kategóriákhoz tartozó személyek lakóhelye, eseti alapon kell megvizsgálni, és a 883/2004/EK rendelet 13. cikke (1) bekezdésének a) pontjában és 13. cikke (2) bekezdésének a) pontjában említett személyek esetében erre biztosítási jogviszonyuk megállapítása céljából kerül sor.
            
         
               (8)
            
            
               A 883/2004/EK rendelet 65. cikkének (5) bekezdése értelmében az ellátások fizetésének felelőssége az illetékes tagállamról a lakóhely szerinti tagállamra száll, amenynyiben az érintett személy az utóbbi állam foglalkoztatási szolgálatainak a rendelkezésére áll.
            
         
               (9)
            
            
               Bár ez jelenleg elfogadható a határ menti munkavállalók és bizonyos olyan kategóriákhoz tartozó személyek esetében, akik az előbbiekhez hasonlóan továbbra is szoros kapcsolatokat tartanak fenn a származási országukkal, a továbbiakban már nem lenne elfogadható, ha a 883/2004/EK rendelet 65. cikkének alkalmazási körét a „lakóhely” fogalmának túlságosan tág értelmezése révén minden olyan személyre ki kellene terjeszteni, akiknek valamelyik tagállamban kellően megszilárdult a munkavállalói vagy önálló vállalkozói jogviszonyuk, és akik a családjukat a származási országukban hagyták.
               A 883/2004/EK rendelet 71. cikkének (2) bekezdésében megállapított feltételekkel összhangban eljárva,
            
         A KÖVETKEZŐKÉPPEN HATÁROZOTT:
   
               1.
            
            
               A 883/2004/EK rendelet 65. cikkének (5) bekezdését különösen a következőkre kell alkalmazni:
               
                           a)
                        
                        
                           a szóban forgó rendelet 11. cikkének (4) bekezdésében említett személyek;
                        
                     
                           b)
                        
                        
                           a szóban forgó rendelet 13. cikkében említett azon személyek, akik tevékenységüket szokásosan két vagy több tagállam területén folytatják;
                        
                     
                           c)
                        
                        
                           azok a személyek, akikre a szóban forgó rendelet 16. cikkének (1) bekezdésében említett megállapodás vonatkozik,
                        
                     amennyiben legutóbbi szakmai tevékenységük folytatása során az illetékes államtól eltérő tagállamban rendelkeztek lakóhellyel.
            
         
               2.
            
            
               Azok az 1. bekezdésben említett személyek, akik legutóbbi szakmai tevékenységük folytatása során munkavállalói vagy önálló vállalkozói tevékenységük helye szerinti államtól eltérő tagállam jogszabályainak hatálya alá tartoztak, a lakóhely szerinti állam jogszabályainak rendelkezései értelmében olyan módon jogosultak ellátásokra, mintha korábban az adott jogszabályok hatálya alá tartoztak volna.
            
         
               3.
            
            
               E határozat alkalmazása céljából a lakóhely szerinti állam meghatározására a 987/2009/EK rendelet 11. cikkével összhangban kerül sor.
            
         
               4.
            
            
               Ezt a határozatot ki kell hirdetni az Európai Unió Hivatalos Lapjában. Ezt a határozatot a 987/2009/EK rendelet hatálybalépésének napjától kell alkalmazni.
            
         
      
         
            az igazgatási bizottság elnöke
         
         Gabriela PIKOROVÁ
      
   
   
      (1)  HL L 166., 2004.4.30., 1. o.
   
      (2)  HL L 284., 2009.10.30., 1. o.